b'\n_START_ARTICLE_\nPioner (milit\xc3\xa6r)\n_START_PARAGRAPH_\nPioner i milit\xc3\xa6r forstand er en infanterist med en viss grad av ingeni\xc3\xb8roppl\xc3\xa6ring. Pionerer brukes til \xc3\xa5 bygge feltstillinger og skyttergraver, rydde hindringer for stridsvogner og til lette ingeni\xc3\xb8roppgaver som gr\xc3\xb8ftegraving, snekring. Pionersoldaten er utdannet innen minerydding og eksplosiver.Tidligere hadde pioneren ogs\xc3\xa5 ansvar for \xc3\xa5 h\xc3\xa5ndtere flammekastere. I den britiske h\xc3\xa6ren gj\xc3\xb8r mange av pionerene tjeneste som trommeslagere_NEWLINE_Ordet \xc2\xabpioner\xc2\xbb stammer fra eldre fransk pionnier, som betyr \xc2\xabfotsoldat\xc2\xbb, med samme rot som ordet  peon. Peon er igjen avledet av pedn-, som p\xc3\xa5 senlatin viser til \xc2\xaben som har brede f\xc3\xb8tter\xc2\xbb. Som millit\xc3\xa6r term finner vi pioner helt tilbake til 1600-tallet.'